Държавен вестник, бр. 7, 2021 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  7
към ледена стена, към леден фронт, между 
плитчини или закрепени айсберги.
5.2 Експлоатационни изисквания
5.2.1 В арктически води при изхвърля-
нето на отпадъци в морето, разрешено в 
съответствие с правило 4 от приложение V 
към MARPOL, се вземат предвид следните 
допълнителни изисквания:
.1 изхвърляне в морето на хранителни 
отпадъци се разрешава само когато 
корабът е възможно най-отдалечен 
от зони с концентрация на лед, над-
вишаваща 1/10, но във всеки случай 
не по-малко от 12 морски мили 
от най-близката суша, най-близкия 
леден шелф или най-близкия непод-
вижен лед;
.2 хранителните отпадъци се раздробя-
ват или смилат и могат да преминават 
през сито с отвори не по-големи от 
25 mm; хранителните отпадъци не 
трябва да бъдат замърсявани с други 
видове отпадъци;
.3 хранителните отпадъци не се изхвър-
лят върху леда;
.4 изхвърлянето на животински трупове 
е забранено; и
.5 изхвърлянето на остатъци от товари, 
които не могат да бъдат оползотворени 
с помощта на общодостъпни методи 
за разтоварване, се разрешава само 
докато корабът е на път и когато са 
изпълнени всички изброени по-долу 
условия:
.1 остатъците от товари, почиства-
щите препарати или добавките, 
съдържащи се във водата за из-
миване, не включват вещества, 
класифицирани като вредни за 
морската среда, като се вземат 
предвид насоките, разработени от 
Организацията;
.2 както пристанището на отпътуване, 
така и следващото пристанище на 
местоназначение са в арктически 
води и корабът няма да преминава 
извън арктически води между тези 
пристанища;
.3 в тези пристанища няма подходящи 
приемни съоръжения, като се взе-
мат предвид насоките, разработени 
от Организацията; и
.4 когато са изпълнени условията по 
точки 5.2.1.5.1, 5.2.1.5.2 и 5.2.1.5.3 
от настоящия параграф, изхвър-
лянето на вода от измиване на 
товарното помещение, съдържаща 
остатъци, се извършва, доколкото 
е възможно, от зони с концентра-
ция на лед, надвишаваща 1/10, но 
във всеки случай не по-малко от 
12 морски мили от най-близката 
суша, най-близкия леден шелф или 
най-близкия неподвижен лед.
5.2.2 В антарктическата зона при изхвър-
лянето на отпадъци в морето, разрешено в 
съответствие с правило 6 от приложение V 
към MARPOL, се вземат предвид следните 
допълнителни изисквания:
.1 изхвърляне съгласно правило 6.1 от 
приложение V към MARPOL става 
възможно най-отдалечено от зони 
с концентрация на лед над 1/10, но 
във всеки случай не по-малко от  
12 морски мили от най-близкия не-
подвижен лед; и
.2 хранителните отпадъци не се изхвър-
лят върху леда.
5.2.3 Дейността в полярни води се отчита, 
според случая, в регистъра на отпадъците, 
плана за управление на отпадъците и табе-
лите, както се изисква от приложение V към 
MARPOL.
ЧАСТ II-B
ДОПЪЛНИТЕЛНИ НАСОКИ ОТНОСНО 
РАЗПОРЕДБИТЕ НА ВЪВЕДЕНИЕТО И 
ЧАСТ II-A
1 Допълнителни насоки към глава 1
1.1 Корабите се насърчават да прилагат 
правило 43 от приложение I към MARPOL, 
когато извършват дейност в арктически води.
1.2 В смазочни компоненти, разположени 
извън корпуса под вода, с преки връзки с 
морската вода, като например уплътнения на 
шахти и въртящи уплътнения, се използват 
нетоксични биоразградими смазки или сис-
теми на водна основа.
2 Допълнителни насоки към глава 2
Корабите от категории А и В, построени 
на или след 1 януари 2017 г. и лицензирани 
да превозват вредни течни вещества, се при-
канват да превозват вредните течни вещества, 
посочени в глава 17, колона „е“, като кораб 
тип 3, или идентифицирани като вредни течни 
вещества в глава 18 от Международния кодекс 
за конструкцията и оборудването на кораби, 
превозващи опасни химични вещества налив-
но, в танкове, отделени от външната обшивка 
на разстояние не по-малко от 760 mm.
3 Допълнителни насоки към глава 5
С цел да се сведат до минимум рисковете, 
свързани със смъртността на животни от това-
ра, следва да се обмисли как ще се управляват, 
обработват и съхраняват на борда животин-
ските трупове, когато корабите, превозващи 
такива товари, извършват дейност в полярни 
води. Препратка се прави по-специално към 
Насоките от 2012 г. за прилагане на приложе­
ние V към MARPOL (Резолюция MEPC.219(63), 
изменена с Резолюция MEPC.239(65) и Насо­